У данима припрема за устанак, иако у строгој илегалности, Машо се истакао у организовању војних десетина, у раду с омладином и организационо-политичкој активности. Када је, 22. јуна 1941. године, Немачка напала СССР, Машо и остали познати комунисти из которског краја прешли су у потпуну илегалност, још више се ангажујући у непосредним припремама за устанак. Иако у току Тринаестојулског устанка, на територији Котора није било оружаних борби, Машо је с осталим члановима Партије обилазио села и засеоке, одржавајући састанке и конференције.